FANCY แจง “เมธา รังสิยาวรานนท์” ถือหุ้นราว 10% ยังไม่ติดต่อร่วมบริหาร
FANCY แจง "เมธา รังสิยาวรานนท์" ถือหุ้นราว 10% ยังไม่ติดต่อร่วมบริหาร
24 ก.ย. 2558

บริษัท แฟนซีวู๊ดอินดัสตรีส จำกัด (มหาชน) หรือ FANCY ระบุว่า นายเมธา รังสิยาวรานนท์ ที่ได้เข้ามาถือหุ้นบริษัทรวม 10.1094% นั้น นับว่าเป็นผู้ถือหุ้นรายหนึ่งของบริษัท และไม่มีความสัมพันธ์หรือเกี่ยวข้องคณะกรรมการบริษัท รวมถึงผู้บริหารของบริษัท และขณะนี้บริษัทยังไม่ได้รับการติดต่อจากนายเมธาเพื่อแสดงความประสงค์จะขอเข้าร่วมเป็นผู้บริหารหรือคณะกรรมการบริษัทแต่ประการใด
ทั้งนี้ สืบเนื่องจากสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)รายงานว่า เมื่อวันที่ 21 ก.ย. นายเมธา ได้เข้าซื้อหุ้น FANCY จำนวน 0.2788%  ของสิทธิออกเสียงทั้งหมดของกิจการ  ส่งผลให้จำนวนหลักทรัพย์ภายหลังการได้มาคิดเป็น 10.1094% ของสิทธิออกเสียงทั้งหมด
รวมทั้งเป็นผู้ถือหุ้นใหญ่ลำดับที่ 5 ของบริษัท ขณะที่ผู้ถือหุ้นรายใหญ่ 4 อันดับแรก ไม่ได้มีการเปลี่ยนแปลง ได้แก่ นายภูวรา ธนกุลราเชนทร์ ถือหุ้น 17.574% , นางสาวอำพันธ์ แปงคำ ถือหุ้น 10.881%,นายทวีทรัพย์ จิตต์โสภณ ถือหุ้น 10.699% และนายวิชัย ตันพัฒนรัตน์ ถือหุ้น 10.521%